**LĪGUMS Nr. \_\_\_\_\_\_\_\_\_\_**

Par nomas tiesībām karsto dzērienu tirdzniecības automātu izvietošanai un izmantošanai XIII Latvijas Skolu jaunatnes dziesmu un deju svētku norises vietās

*Dokumenta datums: Pēdējā pievienotā droša elektroniskā paraksta laika zīmoga datums*

**Valsts izglītības attīstības aģentūra** (turpmāk – VIAA), reģistrācijas Nr. 90001800413, Juridiskā adrese: Rīga, Vaļņu iela 1, LV-1050, kuras vārdā saskaņā ar rīkojas , turpmāk – **Pasūtītājs,**

un

**\_\_\_\_\_\_\_\_\_\_,** reģistrācijas Nr. 0000000, juridiskā adrese: **\_\_\_\_\_\_\_\_\_\_**, tās [pārstāvja amats, vārds, uzvārds] personā, kurš rīkojas pamatojoties uz [pārstāvības pamats], no otras puses, turpmāk– **Nomnieks**, abi kopā līgumā attiecīgi saukti – **Puses**,

noslēdza šo līgumu, turpmāk – **Līgums**:

1. **LĪGUMĀ LIETOTIE TERMINI**
   1. **Svētki** - XIII Latvijas Skolu jaunatnes dziesmu un deju svētki.
   2. **Izsole** - Iznomātāja rīkotā izsole par nomas tiesībām karsto dzērienu tirdzniecības automātu izvietošanai un izmantošanai Svētku norises vietās.
   3. **Noteikumi** – Izsoles noteikumi.
   4. **Tirdzniecības laiks** – Nolikumā norādītais laiks.
   5. Šajā Līgumā citi termini, kas apzīmēti ar lielo burtu tiek lietoti tādā pat nozīmē, kā Noteikumos, izņemot, ja Līgumā tieši noteikts citādāk.
2. **LĪGUMA PRIEKŠMETS**
   1. Iznomātājs iznomā un Nomnieks nomā šī Līguma 1. pielikumā norādīto teritorijas vai telpas daļu karsto dzērienu tirdzniecības automātu izvietošanai un izmantošanai, saskaņā ar Līguma noteikumiem, Noteikumiem un Latvijas Republikā spēkā esošo normatīvo aktu prasībām.
   2. Nomniekam nav tiesību nodot tiesības, kas izriet no šī Līguma trešajām personām, bez Iznomātāja rakstiskas piekrišanas.
3. **LĪGUMA SUMMA UN NORĒĶINU KĀRTĪBA** 
   1. Par tiesībām izmantot Iznomātāja norādīto teritorijas vai telpas daļu Karsto dzērienu tirdzniecības automātu izvietošanai un izmantošanai atbilstoši Līguma noteikumiem, Nomnieks maksā Iznomātājam EUR 00 000,00 (\_\_\_\_\_\_), turpmāk - **Līguma summa**.
   2. Nomnieks Līguma summu samaksā Iznomātājam 5 (piecu) dienu laikā no Līguma noslēgšanas un Iznomātāja rēķina saņemšanas.
   3. Nomnieks iegūst Līgumā noteiktās tiesības tikai ar brīdi, kad Līguma summa pilnā apmērā ir saņemta Iznomātāja rēķinā norādītajā bankas kontā.
   4. Nomnieks apmaksu veic, saskaņā ar Iznomātāja izrakstītu un Nomniekam iesniegtu rēķinu. Puses vienojas, ka Iznomātājs rēķinu ir tiesīgs iesniegt elektroniski, nosūtot to uz Nomnieka Līguma rekvizītu zonā norādīto e-pasta adresi. Atbilstoši Latvijas Republikas normatīvo aktu prasībām sagatavots un minētajā kārtībā nosūtīts rēķins ir derīgs bez paraksta.
4. **PUŠU SAISTĪBAS**
   1. Nomnieks uzstāda Karsto dzērienu tirdzniecības automātus tā, lai tie būtu izmantojami Noteikumos norādītajā laikā un apņemas uzturēt tos nevainojamā darba kārtībā. Nomniekam ir tiesības aizvietot uzrādīto Karsto dzērienu tirdzniecības automātus ar tāda paša veida un kvalitātes Karsto dzērienu tirdzniecības automātiem.
   2. Ne vēlāk kā 2 stundu laikā pēc nomas tiesību uz attiecīgo Nomas objektu beigām, Nomnieks uz sava rēķina aizved Karsto dzērienu tirdzniecības automātu.
   3. Nomnieks apņemas ievērot šī Līguma un Noteikumu noteikumus, kā arī Iznomātāja norādījumus.
   4. Nomniekam Līguma izpildē ir saistoši arī Noteikumi, kā arī tie Iznomātāja iekšējie normatīvie akti (noteikumi, vadlīnijas u.c.) kas publicēti Iznomātāja tīmekļvietnēs, ciktāl tie attiecināmi uz Līguma izpildi. Nomniekam ir pienākums patstāvīgi ar tiem iepazīties pirms Līguma noslēgšanas, kā arī Līguma izpildes laikā (ja tiek izdoti jauni vai izdarīti grozījumi esošajos). Nomnieks uzņemas atbildību par to, ka šos normatīvus ievēros arī personas, kuras Nomnieks ir piesaistījis Līguma izpildei.
   5. Iznomātāja tiesības:
      1. kontrolēt Līguma izpildes kvalitāti, paturot tiesības pieprasīt Nomniekam nekavējoties veikt pasākumus kvalitātes uzlabošanai;
      2. vienpusēji apturēt Līguma izpildi uz laiku, ja ir radušies specifiski apstākļi, kas ierobežo vai nepieļauj/aizliedz Līguma izpildi, vai citu iemeslu dēļ (epidēmijas, pandēmijas, apstākļu maiņa valsts pārvaldes iestāžu izdotu normatīvo aktu dēļ, u.tml.) Svētku norise tiek ierobežota vai pārtraukta, par to paziņojot Nomniekam, paziņojumā norādot prognozēto apturēšanas laiku un iemeslu. Pēc apturēšanas pārtraukšanas no Iznomātāja puses, Nomniekam nekavējoties jāatsāk Līguma izpilde. Puses apņemas neizvirzīt viena pret otru prasījumus par apturēšanas dēļ radītiem zaudējumiem.
      3. apturēt attiecīgo Karsto dzērienu tirdzniecības automātu darbību, ja Nomnieks neievēro Līgumā vai Nolikumā noteiktās prasības līdz pārkāpuma, trūkumu novēršanai.
   6. Puses apņemas nekavējoties telefoniski informēt, bet ne vēlāk kā 2 stundu laikā rakstiski informēt viena otru par jebkādiem šķēršļiem Līguma izpildes procesā, kas varētu aizkavēt savlaicīgu Līguma izpildi.
   7. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi, tās vainas dēļ.
   8. Nomnieks tam noteikto termiņu kavējuma gadījumā maksā Iznomātājam nokavējuma procentus 0,5 % apmērā no Līguma summas par katru nokavējuma stundu, ja tas kavē Karsto dzērienu tirdzniecības automātu uzstādīšanu, un par katru nokavējuma dienu, ja tiek kavētas maksājuma saistības.
   9. Nomniekam ir tiesības pieprasīt transporta caurlaides un/vai aproces personālam līdz 2025. gada 15. jūnijam, un Iznomātājs, pēc sava ieskata, tās var piešķirt Nomniekam, Pusēm vienojoties par caurlaižu/aproču personālam skaitu un lietošanas noteikumiem. Atteikums piešķirt transporta caurlaides vai aproces personālam Iznomātājam nav jāpamato.
   10. Puses vienojas, ka kafijas automātus, to daļas un piederumus un/vai ar to izmantošanu saistītos priekšmetus (piemēram, kafijas krūzītes) ir aizliegts izmantot jebkādu reklāmas materiālu izvietošanai un/vai reklāmas pakalpojumu sniegšanai trešajām personām bez iepriekšējas rakstiskas Iznomātāja piekrišanas saņemšanas.
5. **LĪGUMA DARBĪBAS TERMIŅŠ, GROZĪŠANA, IZBEIGŠANA** 
   1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.
   2. Līgumu var grozīt, atbilstoši Latvijas Republikā spēkā esošajiem normatīvajiem aktiem, noformējot rakstisku Pušu vienošanos, kas ar tās abpusējas parakstīšanas brīdi kļūst par šā Līguma neatņemamu sastāvdaļu. Līguma grozījumi maina vai kā citādi groza šā Līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.
   3. Līgums ir uzskatāms par izbeigtu, ja Nomnieks Līgumā noteiktajā termiņā nav veicis Līguma summas samaksu pilnā apmērā.
   4. Iznomātājam ir tiesības vienpusējā kārtā atkāpties no Līguma, pieprasot no Nomnieka līgumsodu 10% no Līguma summas apmērā, ja Nomnieks ir pārkāpis Līguma un/vai Noteikumu noteikumus un pārkāpumu nav novērsis Iznomātāja norādītajā termiņā.
   5. Iznomātājs ir tiesīgs vienpusēji izbeigt šo Līgumu, nosūtot Nomniekam attiecīgu paziņojumu nekavējoties pēc attiecīgu apstākļu iestāšanās uzzināšanas, ja Svētku norise tiek pārtraukta vai atcelta no Iznomātāja neatkarīgu iemeslu dēļ vai arī šo Līgumu nav iespējams izpildīt citu objektīvu apstākļu dēļ. Šādā gadījumā Iznomātājam nav pienākuma segt jebkādus Nomnieka zaudējumus vai izdevumus saistībā ar Līguma pirmstermiņa izbeigšanu.
6. **ATBILDĪBA UN STRĪDU IZSKATĪŠANAS KĀRTĪBA**
   1. Ja kāda no Pusēm nepilda Līgumā paredzētās saistības, vainīgā Puse atlīdzina otrai Pusei radušos tiešos zaudējumus. Zaudējumu atlīdzība neatbrīvo no saistību izpildes un/vai līgumsoda un/vai kavējuma procentu samaksas.
   2. Ja Nomnieks bez Iznomātāja vainas kavē Līguma izpildi vai pārkāpj Līgumu, Nomnieks katrā pārkāpuma gadījumā maksā Iznomātājam līgumsodu 10 % (desmit procentu) apmērā no Līguma summas un sedz visus Iznomātājam nodarītos tiešos zaudējumus.
   3. Visus strīdus, kas izriet vai rodas saistībā ar šo Līgumu vai tā interpretāciju, Puses apņemas risināt savstarpēju pārrunu ceļā.
   4. Jebkura strīda risināšanai Pušu starpā par jautājumiem, kas izriet no šā Līguma un ko neizdodas atrisināt savstarpēju pārrunu ceļā, jebkura no Pusēm ir tiesīga vērsties tiesā. Strīdu risināšana notiks saskaņā ar Latvijas Republikā spēkā esošajiem normatīvajiem aktiem.
   5. Iznomātājs nenodrošina Karsto dzērienu tirdzniecības automātu apsardzi un neatbild par to bojājumiem vai bojāeju.
   6. **KONFIDENCIALITĀTE UN DATU APSTRĀDE**
   7. Šis Līgums ir konfidenciāls, un nevienai Pusei nav tiesību izpaust šajā Līgumā minēto vai saskaņā ar šo Līgumu iegūto informāciju trešajām personām bez otras Puses rakstveida piekrišanas, izņemot normatīvajos aktos paredzētos gadījumus, kad Pusei ir tiesības vai pienākums šo Līgumu izsniegt vai izpaust tā saturu vai saskaņā ar šo Līgumu iegūto informāciju trešajai personai. Konfidencialitātes saistībām ir beztermiņa raksturs.
   8. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
   9. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem, ja piekrišana šādai datu apstrādei ir nepieciešama (datu apstrādei nav cita pamata).
   10. Puses apņemas ievērot konfidencialitāti un nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk, vai normatīvie akti paredz šādu datu nodošanu.
   11. Puses apņemas, apstrādājot personas datus, īstenot atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
   12. Puses apņemas personas datu aizsardzības pārkāpuma gadījumā bez kavēšanās, normatīvajos aktos noteiktajā termiņā paziņot par personas datu aizsardzības pārkāpumu uzraudzības iestādei un otrai Pusei.
   13. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tā pirms šādu datu nodošanas informē par to otru Pusi, ja vien normatīvie akti to neaizliedz.
   14. Puses apņemas iznīcināt no otras Puses iegūtos fizisko personu datus tikko kā ir izbeidzies šo datu glabāšanas termiņš.
   15. Puse apņemas sniegt otrai Pusei visu nepieciešamo informāciju, kas pierāda, ka tiek pildīti šajā Līguma nodaļā noteiktie pienākumi, kā arī atļauj otrai Pusei veikt pārbaudes par šīs nodaļas izpildi.
   16. **CITI NOTEIKUMI**
   17. Līgums ir pilnīga Pušu vienošanās attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz šī Līguma noslēgšanai attiecībā uz Līguma priekšmetu.
   18. Ja tiek pieņemti jauni likumi vai izdarīti grozījumi spēkā esošajos likumos, Ministru kabineta noteikumos vai citos normatīvajos aktos, kuri ietekmē Līguma izpildi, Pusēm jāievēro tajos esošo normu nosacījumi, bet, ja nepieciešams, nekavējoties jāizdara attiecīgi grozījumi Līgumā.
   19. Līguma attiecības tiek regulētas saskaņā ar Latvijas Republikā spēkā esošajiem normatīvajiem aktiem.
   20. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.
   21. Puses 5 (piecu) darba dienu laikā no izmaiņu rašanās brīža rakstveidā informē otru Pusi par adreses, telefona numuru, elektroniskā pasta adrešu, norēķinu rekvizītu, kā arī pārstāvju Līguma izpildē maiņu.
   22. Līgumā paredzēto saistību nepildīšanu vai neatbilstošu pildīšanu Puses neuzskata par Līguma noteikumu neievērošanu, ja tas ir noticis tādu apstākļu (nepārvarama vara) rezultātā, kuru iestāšanos Puses Līguma slēgšanas brīdī neparedzēja un arī nevarēja saprātīgi paredzēt un šie apstākļi ir ārpus Pušu kontroles un spējas tos novērst (piemēram, stihiskas nelaimes, ugunsgrēki, kara darbība, civiliedzīvotāju nemieri, valsts pārvaldes un pašvaldības institūciju rīcība un to pieņemtie dokumenti u.c. apstākļi, kas atbilst nepārvaramas varas pazīmēm). Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi, pievienojot paziņojumam visu tās rīcībā esošo informāciju par nepārvaramas varas gadījumu un izraisītajām sekām, paredzamo nepārvaramas varas apstākļu darbības periodu. Puses nepārvaramas varas apstākļu iestāšanās gadījumos vienojas par saistību izpildes termiņa pagarināšanu, Līguma izbeigšanu vai citu Līguma noteikumu izmaiņām.
   23. Nomnieka pārstāvis: xxxx, e pasts: xxxx; tālrunis: xxxxx.
   24. Iznomātāja pārstāvis: xxxx, e pasts: xxxx; tālrunis: xxxxx.
   25. Visi paziņojumi un cita veida korespondence:
       1. iesniedzama otrai Pusei pret parakstu (uzskatāma par saņemtu tajā pašā dienā), vai
       2. nosūtāma ierakstītā vēstulē uz Līgumā norādīto adresi pa pastu (uzskatāma par saņemtu septītajā dienā pēc nodošanas pasta iestādē), vai
       3. nosūtāma elektroniski uz Līgumā norādīto elektronisko e-pasta adresi (uzskatāma par saņemtu otrajā darba dienā pēc nosūtīšanas).
   26. Līgums sagatavots un parakstīts elektroniski. Līgumu kā pirmais paraksta Iznomātājs un nosūta Nomniekam. Nomnieks paraksta Līgumu trīs darba dienu laikā no tā saņemšanas un nekavējoties nosūta to Iznomātājam. Katrai no Pusēm ir pieejams abpusēji parakstīts Līgums elektroniskā formātā.
   27. Līguma pielikumi:
       1. 1. pielikums - Karsto dzērienu tirdzniecības automātu uzstādīšanas vietu plāns.
   28. **PUŠU REKVIZĪTI UN PARAKSTI**

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | **Pasūtītājs:** | **Izpildītājs:** | | **Valsts izglītības attīstības aģentūra**  Reģ. Nr. 90001800413,  Adrese: Rīga, Vaļņu iela 1, LV-1050  Norēķinu konts:  Valsts kase  Elektroniskā pasta adrese: | Reģistrācijas Nr.  PVN reģistrācijas Nr.  Juridiskā adrese:  Banka:  Konta Nr.  Elektroniskā pasta adrese: | | **(\*paraksts)** | **(\*paraksts) valdes loceklis** | |
|  |

1.pielikums

Līgumam Nr.\_\_\_\_\_

Par nomas tiesībām karsto dzērienu tirdzniecības automātu izvietošanai un

izmantošanai XIII Latvijas Skolu jaunatnes dziesmu un deju svētku norises vietās

**Karsto dzērienu tirdzniecības automātu uzstādīšanas vietu plāns**

*Dokumenta datums: Pēdējā pievienotā droša elektroniskā paraksta laika zīmoga datums*

Atbilstoši Līguma 1.1. punktam Iznomātājs un Nomnieks apstiprina sekojošas teritorijas vai telpas daļu karsto dzērienu tirdzniecības automātu izvietošanai un izmantošanai:

|  |  |  |  |  |  |  |  |
| --- | --- | --- | --- | --- | --- | --- | --- |
| **DATUMS\*** | | **LAIKS\*** | | **PASĀKUMS** | **NORISES VIETA** | **SKAITS** | |
| no | līdz | no | līdz | **ĀRA KARSTO DZĒRIENU TIRDZNIECĪBAS AUTOMĀTI** | **IEKŠTELPU KARSTO DZĒRIENU TIRDZNIECĪBAS AUTOMĀTI** |
| 6. jūl. | 13. jūl | 10:00 | 22:00 | Svētki Vērmanes dārzā | Vērmanes dārzs | 3 | x |
| 7. jūl. | 12. jūl. | 7:30 | 22:30 | Deju lielkoncerta "Es atvēru Laimas dārzu" mēģinājumi un koncerti | Daugavas stadions | 4 | x |
| 8. jūl. | 8. jūl. | 12:00 | 19:00 | Kokļu mūzikas koncerta “Dzīslojums” ģenerālmēģinājums un koncerts | Dailes teātris | x | 1 |
| 11.07. | 11.07. | 18:00 | 20:00 | Akordeonu mūzikas koncerts “Skan akordeons” | Dailes teātris | x | 1 |
| 8.07. | 13.07. | 8:00 | 21:30 | Noslēguma koncerta “TE-AUST" mēģinājumi un koncerts | Mežaparka Lielā estrāde | 3 | 2 |

**\*** *Datums un laiks var tikt mainīts un precizēts.*

|  |  |
| --- | --- |
| **Iznomātājs:** | **Nomnieks:** |
| **Valsts izglītības attīstības aģentūra** | Nosaukums |
| **(\*paraksts) Vārds, uzvārds, amats** | **(\*paraksts) Vārds, uzvārds, amats** |